**Ν. ΓΛΩΣΣΑ Γ ΓΥΜΝΑΣΙΟΥ,**

**ΕΝΟΤ.1 : ΥΠΟΤΑΚΤΙΚΗ ΚΑΙ ΠΑΡΑΤΑΚΤΙΚΗ ΣΥΝΔΕΣΗ ΠΡΟΤΑΣΕΩΝ**

**ΠΑΡΑΤΑΚΤΙΚΗ ΣΥΝΔΕΣΗ**

Οι προτάσεις παρατάσσονται, τοποθετούνται ισότιμα η μια δίπλα στην άλλη ( κύρια με κύρια, Δευτερεύουσα με δευτερεύουσα ) και συνδέονται με τους παρατακτικούς συνδέσμους που είναι:

Συμπλεκτικοί : και , ούτε, μήτε, ουδέ, μηδέ

Αντιθετικοί : μα, αλλά, παρά, ωστόσο, όμως, μόνο

Διαχωριστικοί ή διαζευκτικοί : ή, είτε

Συμπερασματικοί : ώστε, λοιπόν, άρα, επομένως ( μετά από τελεία ή άνω τελεία )

**ΥΠΟΤΑΚΤΙΚΗ ΣΥΝΔΕΣΗ**

Στην περίπτωση αυτή οι προτάσεις δεν είναι ισοδύναμες, αλλά έχουμε δευτερεύουσες που εξαρτώνται από κύριες, ή δευτερεύουσες που εξαρτώνται από άλλες δευτερεύουσες.

Ως υποτακτικοί σύνδεσμοι χρησιμεύουν οι παρακάτω :

Ειδικοί : ότι, πως, που

Χρονικοί : όταν, σαν, ενώ, καθώς, αφού, αφότου, πριν, μόλις, προτού, ώσπου, ωσότου, όσο που,

όποτε, ενόσω, κάθε που

Αιτιολογικοί : γιατί, επειδή, αφού, διότι, που

Υποθετικοί : αν, σαν άμα

Τελικοί : να, για να

Βουλητικοί : να

Αποτελεσματικοί : ώστε, που

Διστακτικοί/ Ενδοιαστικοί : μη, μήπως

Εναντιωματικοί : αν και, ενώ, μολονότι, μόλο που , και που, που, και ας, ας

Επίσης, υποτακτικά συνδέουν και οι αναφορικές αντωνυμίες και επιρρήματα : που, ο οποίος, όποιος, όσος, όπου, όπως, όσο κλπ

Οι ερωτηματικές αντωνυμίες και επιρρήματα : ποιος, τι, πόσος, πού, πώς, πόσο, πότε κλπ.

**Ασύνδετο σχήμα** : όταν οι προτάσεις μπαίνουν η μία δίπλα στην άλλη χωρίς να ενώνονται με κάποιο σύνδεσμο. Σε αυτή την περίπτωση χωρίζονται με κόμματα.

π.χ. Η βροχή σταμάτησε, τα σύννεφα διαλύθηκαν, ο ήλιος έλαμψε και πάλι στον ουρανό

1. Στην περίοδο που ακολουθεί να χωρίσετε τις κύριες από τις δευτερεύουσες προτάσεις και να επισημάνετε τους τρόπους σύνδεσης :

Συζητώντας με τρεις ανθρώπους που γνωρίζουν πολύ καλά πώς είναι να ζεις σε τρεις από τις πιο ευτυχισμένες χώρες του κόσμου, πιάνεις συχνά τον εαυτό σου να ζηλεύει όλες αυτές τις αφηγήσεις περί ευημερίας, κρατικών μηχανισμών που λειτουργούν σαν ελβετικό ρολόι, περί αξιοκρατίας και επιδομάτων τα οποία σου εξασφαλίζουν κάτι παραπάνω από μια αξιοπρεπή διαβίωση. Αρκετά χρόνια - που μοιάζουν αιώνες - μετά τις αντίστοιχες έρευνες που ήθελαν την Ελλάδα να αποτελεί συνώνυμο της ξεγνοιασιάς και της ευτυχίας μόνο και μόνο επειδή βρέχεται από θάλασσα και κατοικείται από ανθρώπους που ξέρουν να κοιτάζονται στα μάτια, με την οικονομική κρίση και όλα τα κοινωνικά και ψυχολογικά δεινά που ακολούθησαν να μας κάνουν πιο ανασφαλείς και δυστυχείς από ποτέ, η φαντασίωση της απόδρασης αποτελεί βασανιστική καθημερινότητα.

Α. Λαζαρίδου, Η ζωή στις ευτυχισμένες χώρες, Βηmagazino

2. Στο επόμενο κείμενο υπάρχουν προβλήματα, καθώς λείπουν οι κατάλληλες συνδετικές λέξεις ή φράσεις. Να τις προσθέσετε ξαναγράφοντας το κείμενο από την αρχή και προσπαθώντας όσο μπορείτε περισσότερο να δημιουργήσετε υποταγμένο λόγο :

Το προηγούμενο Σαββατοκύριακο αποφασίσαμε με την παρέα των φίλων μας να δούμε την ταινία «Στη Ρώμη με αγάπη » .Είναι η νέα σκηνοθετική δουλειά του ταλαντούχου Γούντι Άλλεν .Πρωταγωνιστούν, εκτός από τον ίδιο, μια πλειάδα γνωστών ηθοποιών. Είναι ο Τζέσε Άιζενμπεργκ, ο Ρομπέρτο Μπενίνι, η Πενέλοπε Κρουζ και άλλοι.Ένα ατυχές γεγονός ματαίωσε την αρχική μας πρόθεση. Φτάσαμε στο ταμείο του κινηματογράφου. Υπήρχε μια τεράστια ουρά. Περιμέναμε υπομονετικά .

Ξαφνικά δύο από τους φίλους μας ένιωσαν πόνο στο στομάχι. Είχαν προηγουμένως καταναλώσει γιαούρτι παγωτό. Επέμεναν να δούμε την ταινία. Οι υπόλοιποι διαφωνούσαμε. Πλησιάζαμε στο ταμείο. Ο πόνος γινόταν εντονότερος και τελικά ανυπόφορος. Δεν τους εγκαταλείψαμε, εννοείται. Φύγαμε όλοι για το πλησιέστερο νοσοκομείο. Ήταν φανερό. Είχαν υποστεί τροφική δηλητηρίαση .

3. Συμπληρώστε τα κενά με τους ζητούμενους τρόπους σύνδεσης :

Α.)Μείνε μαζί μας, ……………………….. κάθισε ήσυχα ( παράταξη)

Β.) Φοβάται …………………… χάσει τη δουλειά του (υπόταξη) ………….. αναγκαστεί ( παράταξη)………… καταφύγει στη φροντίδα της Πρόνοιας (υπόταξη) .

Γ.)Αποφάσισα…………………………………………………………………………………………………………...............( υπόταξη).

Δ) Ήθελε τόσο πολύ αυτό το ταξίδι………………………………………………....................... ( υπόταξη)

Ε.)Κέρδισε το στοίχημα ……………………………………………………………………… παράταξη)

4.Να βρείτε με ποιο τρόπο συνδέονται οι προτάσεις στις παρακάτω περιπτώσεις (ασύνδετο σχήμα, παρατακτική ή υποτακτική σύνδεση) :

α. Όταν θα έρθει η ώρα, θα θυμηθείς τα λόγια μου.

β. Οργίστηκε, φώναξε, έκλαψε, στο τέλος ηρέμησε.

γ. Δουλεύει πολύ, αλλά δε διαμαρτύρεται ποτέ.

δ. Οι άνθρωποι αθλούνται, για να ασκήσουν το σώμα τους.

ε. Ή δεν έχουμε γράψει σωστά την άσκηση ή έχουμε κάνει λάθος στη λύση.

στ. Όλος ο κόσμος γονάτισε στα χώματα, έκανε το σταυρό του, κοίταζε

παρακαλεστικά το Θεό μέσα στα γαλάζια μάτια τ’ ουρανού.

5.Να συνδέσετε παρατακτικά ή υποτακτικά τις προτάσεις που σας δίνονται σημειώνοντας δίπλα το είδος της σύνδεσης.

α. Μου υποσχέθηκε …… θα είναι συνεπής στο ραντεβού μας.

β. Θέλεις …… δούμε ταινία στην τηλεόραση …… να ακούσουμε μουσική;

γ. Συγκινούμαι πάντα ……… ακούω αυτή τη μουσική.

δ. Προσπάθησα πολύ ……… τελικά δεν έγραψα καθόλου καλά στο διαγώνισμα.

ε. Ήταν τόσο αποφασισμένος ……… δεν άλλαζε γνώμη με τίποτα.

στ. Δεν ξέρω ……… που βρίσκεται ……… τι κάνει.

6.Να συμπληρώσετε τις παρακάτω προτάσεις ακολουθώντας το είδος της σύνδεσης που σας ζητείται κάθε φορά.

α. Αγαπά τους γονείς του, …………………………………………………………… (παρατακτική).

β. Φοβήθηκε ……………………………………………………………………………………… (υποτακτική).

γ. Είδε την ταινία …………………………………………………………………………… (παρατακτική).

δ. Δεν έγραψε καλά στο διαγώνισμα ………………………………………………(υποτακτική).

ε. Δεν τον ξέρω καλά …………………………………………………………………… (παρατακτική).

στ. Θύμωσε πολύ …………………………………………………………………………......(υποτακτική).

7.Τι είδους προτάσεις, κύριες ή δευτερεύουσες, συνδέουν οι υπογραμμισμένοι σύνδεσμοι; Τι είδους είναι οι σύνδεσμοι αυτοί;

α. Έζησε πολλά χρόνια στο εξωτερικό, **όμως** ποτέ δεν ξέχασε την πατρίδα του.

β. Φοβόταν **ότι** κανείς δεν τον εμπιστευόταν και **ότι** όλοι τον αντιμετώπιζαν με καχυποψία.

γ. Τα πουλιά κελαηδούσαν τόσο γλυκά, **ώστε** τα παιδιά σταματούσαν το παιχνίδι για να τ΄ακούσουν.

δ. Με τα ταξίδια όχι μόνο γνωρίζουμε ξένους τόπους και πολιτισμούς **αλλά** και ξεφεύγουμε από τη μονότονη καθημερινότητα.

ε. **Όταν** αυτό το απόλυτο μεσογειακό φως έπεσε πάνω στον γύρω μου κόσμο, μπόρεσα να δω πως ήταν υπέροχα όμορφο.

Η σύνδεση των προτάσεων γίνεται με τρεις τρόπους :

1) Με παράταξη (παρατακτική σύνδεση)

2) Με υπόταξη (υποτακτική σύνδεση)

3) Με ασύνδετο σχήμα

Αναλυτικά :

1) ΠΑΡΑΤΑΚΤΙΚΗ ΣΥΝΔΕΣΗ : Συνδέονται με αυτό τον τρόπο δύο όμοιες προτάσεις (δύο κύριες ή δύο όμοιες δευτερεύουσες) π.χ. Βαρέθηκα και έφυγα : εδώ συνδέονται με τον παρατακτικό σύνδεσμο και δύο κύριες προτάσεις.

Πιστεύω ότι είναι πολύ φιλότιμος και θα προοδεύσει. : εδώ συνδέονται με τον παρατακτικό σύνδεσμο και δύο ίδιες (ειδικές) δευτερεύουσες προτάσεις.

**Παρατακτικοί σύνδεσμοι :**

**α) Συμπλεκτικοί: και, ούτε, μήτε.**

**β) Διαζευκτικοί: ή, ή-ή, είτε, είτε-είτε, είτε-ή.**

**γ) Αντιθετικοί: αλλά, παρά, όμως, ωστόσο, ενώ, αν και, μόνο (που), μα (χρησιμοποιείται κυρίως στον προφορικό λόγο), εντούτοις, μολαταύτα, εκεί που, (κι) έπειτα, εξάλλου, μάλιστα.**

**δ) Συμπερασματικοί: λοιπόν, ώστε, άρα, έτσι, που, έπειτα, τότε, ύστερα, επομένως.**

2) ΥΠΟΤΑΚΤΙΚΗ ΣΥΝΔΕΣΗ : Συνδέονται με αυτό τον τρόπο δύο διαφορετικές προτάσεις (κύρια με δευτερεύουσα ή δύο διαφορετικές δευτερεύουσες)

π.χ. Πάρε με τηλέφωνο, όταν έρθεις. : εδώ συνδέονται με τον υποτακτικό σύνδεσμο όταν μια κύρια και μια δευτερεύουσα (χρονική) πρόταση.

Πιστεύω ότι θα έρθει, αν και βρέχει : εδώ συνδέονται τρεις προτάσεις, όλες με υποτακτική σύνδεση. Η πρώτη (κύρια) με τη δεύτερη (δευτερεύουσα ειδική) μέσω του υποτακτικού συνδέσμου ότι και η δεύτερη (δευτερεύουσα ειδική) με την τρίτη, που είναι μεν δευτερεύουσα, αλλά διαφορετική (εναντιωματική) με τον υποτακτικό σύνδεσμο αν και.

**Υποτακτικοί σύνδεσμοι :**

**α) Ειδικοί: ότι, πως, που.**

**β) Χρονικοί: όταν, σαν, ενώ, καθώς, κάθε που, αφού, αφότου, πριν (να), μόλις, προτού, προτού, ώσπου, ωσότου, όσο που, εφόσον, άμα, εκεί που (= μόλις), ευθύς ως.**

**γ) Αιτιολογικοί: επειδή, αφού, καθώς, διότι, μια και, μια που.**

**δ) Υποθετικοί: αν, εάν, (άμα, σαν).**

**ε) Τελικοί: να, για να.**

**στ) Αποτελεσματικοί: ώστε, ώστε να, έτσι που, που, (για να).**

**ζ) Διστακτικοί ή ενδοιαστικοί: μη(ν), μήπως.**

**η) Εναντιωματικοί / παραχωρητικοί: αν και, μολονότι, μόλο που, παρ’ όλο που, και που, και ας, και αν, και αν ακόμη, ακόμη και αν, έστω και αν, παρ’ ότι, ενώ, και που, και ας.**

3) **ΑΣΥΝΔΕΤΟ ΣΧΗΜΑ**: Συνδέονται με αυτό τον τρόπο δύο όμοιες προτάσεις (δύο κύριες ή δύο όμοιες δευτερεύουσες). Η σύνδεση γίνεται με κόμμα (,)

π.χ. Έφαγαν,ήπιαν,κοιμήθηκαν : εδώ συνδέοναι τρεις όμοιες προτάσεις (κύριες) με το κόμμα (ασύνδετο σχήμα)

Ξέρω ότι ο άνθρωπος γεννιέται, ζει και πεθαίνει ελεύθερος : εδώ συνδέονται τέσσερις : Η πρώτη (κύρια) συνδέεται με τη δεύτερη (δευτερεύουσα ειδική) με τον υποτακτικό σύνδεσμο ότι. Η δεύτερη (δευτερεύουσα ειδική) συνδέεται με την τρίτη (δευτερεύουσα ειδική) με το κόμμα (σχήμα ασύνδετο). Τέλος η τρίτη (δευτερεύουσα ειδική) συνδέεται με την τέταρτη (δευτερεύουσα ειδική) με τον παρατακτικό σύνδεσμο και.

**ΟΝΟΜΑΤΙΚΕΣ ΠΡΟΤΑΣΕΙΣ**

**Ονοματικές ονομάζουμε τις δευτερεύουσες προτάσεις που λειτουργούν όπως οι ονοματικές φράσεις μέσα σε μια πρόταση ή σε μια φράση. Αυτό σημαίνει ότι έχουν τους ίδιους ρόλους με μια ονοματική φράση.  
  
Οι ρόλοι αυτοί είναι:  
  
1. Υποκείμενο  
2. Αντικείμενο  
3. Κατηγορούμενο  
4. Προσδιορισμός ονοματικής φράσης  
5. Συμπλήρωμα προθετικής φράσης**

**ΕΙΔΙΚΕΣ ΠΡΟΤΑΣΕΙΣ**

|  |  |
| --- | --- |
| **εισάγονται**με: τους συνδέσμους ότι, πως, που το μόριο να όταν εκφράζουν αμφιβολία | |
| **εξαρτώνται από**  **ρήματα**όπως: | **συντακτικός ρόλος** |
| λέ(γ)ω, δείχνω, αντιλαμβάνομαι,  διαπιστώνω, γνωρίζω, αγνοώ,  νομίζω, υποθέτω, θεωρώ κ.λπ. | **αντικείμενο**σε  προσωπικά ρήματα  και περιφράσεις |
| **περιφράσεις**όπως:  έχω την άποψη, έχω τη γνώμη,  είμαι σίγουρος, είμαι βέβαιος |
| **απρόσωπα ρήματα**με  παρόμοια σημασία:  πιστεύεται, φαίνεται, λέγεται,  φέρεται, νομίζεται | **υποκείμενο**σε  απρόσωπα ρήματα και  απρόσωπες εκφράσεις |
| **απρόσωπες εκφράσεις**με  συγγενική σημασία:  είναι γνωστό, είναι βέβαιο,  είναι αποδεκτό, είναι κρίμα |
| ουσιαστικά όπως:  γνώση, φήμη, βεβαιότητα  πληροφορία, διάδοση | **επεξήγηση** σε ουσιαστικά και αντωνυμίες |
| αντωνυμίες δεικτικές ή αόριστες  ουδετέρου γένους, όπως:  αυτό, εκείνο, κάτι, ένα |
| έχουν άρνηση δε(ν) εκτός αν εισάγονται με το να, οπότε η άρνηση είναι μη(ν) | |

|  |  |
| --- | --- |
| **[βουλητικές προτάσεις](https://www.blogger.com/null)**  **εισάγονται**με: το μόριο να (είτε μόνο του είτε μαζί με άλλες λέξεις,  όπως: χωρίς να, από το να, αντί να) | |
| **εξαρτώνται από**  **ρήματα**που σημαίνουν: | **συντακτικός ρόλος** |
| θέλω, μπορώ, αναγκάζομαι,  ζητώ, οφείλω, εμποδίζω,    απαγορεύω, επιτρέπω | **αντικείμενο**σε  προσωπικά ρήματα  και περιφράσεις |
| **περιφράσεις**όπως:  έχω ανάγκη, έχω διάθεση,  είμαι έτοιμος, έχω καιρό,  έχω σκοπό |
| **απρόσωπα ρήματα**με  παρόμοια σημασία:  πρέπει, μπορεί, χρειάζεται,   απαγορεύεται, επιτρέπεται | **υποκείμενο**σε  απρόσωπα ρήματα και  απρόσωπες εκφράσεις |
| **απρόσωπες εκφράσεις**με  συγγενική σημασία:  είναι δυνατό, είναι ανάγκη, |
| είναι ντροπή, είναι καλύτερα,  είναι ώρα, είναι καιρός  **ουσιαστικά**όπως:  ανάγκη, σκοπός, θέληση, διάθεση | **επεξήγηση**σε  ουσιαστικά και  αντωνυμίες |
| **αντωνυμίες**δεικτικές ή αόριστες  ουδετέρου γένους, όπως:  αυτό, εκείνο, κάτι, ένα  **έχουν άρνηση**μη(ν) |

✔ Οι βουλητικές προτάσεις εισάγονται κάποιες φορές με το σύνδεσμο και,


π.χ. Αν τύχει και φύγω... (= αν τύχει να φύγω)

|  |  |
| --- | --- |
| **[ενδοιαστικές προτάσεις](https://www.blogger.com/null)**  **εισάγονται**με: τους διστακτικούς συνδέσμους μήπως και μη(ν), μόνους τους ή μαζί με κάποιο μόριο: να μη(ν), μη δε(ν), μήπως δε(ν) | |
| **εξαρτώνται από**  **ρήματα**που σημαίνουν: | **συντακτικός ρόλος** |
| φοβάμαι, ανησυχώ, φυλάγομαι,  υποπτεύομαι, προσέχω, τρέμω,  τρομάζω | **αντικείμενο**σε  προσωπικά ρήματα  και περιφράσεις |
| **περιφράσεις**όπως:  έχω ανησυχία, έχω (το) φόβο,  έχω (την) υποψία,  παίρνω τα μέτρα μου |
| **απρόσωπα ρήματα**ή **εκφράσεις**  με συγγενική σημασία:  (με) ανησυχεί, με τρομάζει  με φοβίζει απρόσωπες | **υποκείμενο**σε  απρόσωπα ρήματα και  εκφράσεις  **επεξήγηση** |
| **ουσιαστικά**όπως:  φόβος, ανησυχία, αγωνία,  υποψία, τρόμος, |
| **αντωνυμίες**δεικτικές ή αόριστες  ουδετέρου γένους, όπως:  αυτό, εκείνο, κάτι, ένα | **επεξήγηση**σε  ουσιαστικά και  αντωνυμίες |
| **έχουν άρνηση**δε(ν) | |

✔ Κάποιες φορές οι ενδοιαστικές προτάσεις εισάγονται με το σύνδεσμο και,

π.χ. Μη βγεις έξω με τέτοιο καιρό και κρυώσεις. (= μήπως κρυώσεις)

✔ Οι ενδοιαστικές προτάσεις υπάρχουν στο λόγο (κυρίως τον προφορικό) και ως ανεξάρτητες, π.χ. Ας φύγουμε. Μήπως ανησυχήσουν.



Οι δευτερεύουσες ονοματικές προτάσεις εισάγονται --κατά κανόνα-- με τους **υποτακτικούς συνδέσμους**που βλέπετε στον πίνακα

**Βουλητικές-συμπληρωματικές προτάσεις**

Οι Βουλητικές-συμπληρωματικές προτάσεις εξαρτώνται από (συνδυάζονται με) ρήματα των οποίων το υποκείμενο εκφράζει **επιθυμία**, **ευχή**, **σχεδιασμό**, και γενικότερα τη **βούληση**να επιτευχθεί ένα αποτέλεσμα ή ένας στόχος. Συγκεκριμένα :

**Συμπληρώνουν:**

**1ον** ρήματα:

α. **βουλητικά**, τα ρήματα δηλαδή που έχουν τη σημασία του θέλω, όπως: ζητώ, επιθυμώ, λαχταρώ, ποθώ, επιδιώκω κ.ά.

• Θέλω **να φύγω**.

• Σου ζήτησα **να μου δώσεις το βιβλίο**.

β. **κελευστικά**, δηλαδή όσα έχουν παρόμοια σημασία με αυτή του διατάζω, όπως: παραγγέλνω, παρακινώ, προειδοποιώ κ.ά.

• Τον προειδοποίησαν **να μη φύγει**.

γ. **απαγορευτικά**, όπως: απαγορεύω, εμποδίζω κ.ά.

• Σας απαγορεύω **να καπνίζετε**.

δ. **αισθητικά**, όπως: βλέπω, ακούω, καταλαβαίνω, νιώθω αισθάνομαι κ.ά.

• Βλέπω **να τη βγάζουμε σήμερα χωρίς νερό**.

ε. **διάφορα άλλα ρήματα**, π.χ. φοβάμαι, χαίρομαι, ντρέπομαι, σιχαίνομαι, αηδιάζω, αρχίζω, κινδυνεύω κ.ά.

• Φοβάμαι **να πάω απ’ αυτόν τον δρόμο.**

**2ον**

α. από **αμετάβατα** ρήματα στο γ' πρόσωπο ενικού, π.χ. με πειράζει, με ενοχλεί κ.ά.

β. από **απρόσωπα** **ρήματα**, π.χ. χρειάζεται, απαγορεύεται, πρέπει κ. ά.

γ. **απρόσωπες** **εκφράσεις**, π.χ. είναι κρίμα, είναι ψέμα, είναι βέβαιο, είναι ανάγκη, είναι ντροπή κ.ά.

δ. από **περιφράσεις**, π.χ. είμαι έτοιμος, είμαι άξιος, σκοπός του ήταν... κ.ά.

• Απαγορεύεται **να καπνίζετε**.

• Πρέπει **να φύγετε**.

• Είμαι ικανός **να φάω ένα ψωμί στην καθισιά μου**.

**3ον**

**ουσιαστικά** ή **επίθετα** με **συγγενική** **σημασία** με τα προηγούμενα ρήματα, π.χ. ανάγκη, σκοπός, έτοιμος, πρόθυμος κ.ά.

• Βρέθηκα στην ανάγκη **να ζητήσω ένα κομμάτι ψωμί**.

• Περίμεναν υπομονετικά, πρόθυμοι **να βοηθήσουν**.

**4ον**

**αντωνυμίες**, συνήθως δεικτικές ή αόριστες σε ουδέτερο γένος, αυτό, εκείνο κ.ά.

• Αυτό, **να τον λυπούνται οι άλλοι**, δεν το ήθελε.

**5ον**

**μετά από τις προθέσεις:** αντί, δίχως, χωρίς, ίσαμε και τις προθέσεις από, με, σε με το άρθρο (από το, με το, στο) μαζί με τις οποίες δηλώνουν διάφορες επιρρηματικές σχέσεις.

• Φύγαμε **χωρίς να χαιρετήσει ο ένας τον άλλον**.

• Μην καθυστερείς άλλο **με το να τον περιμένεις άδικα**.

 Χ**ρησιμοποιούνται ως:**

α. **υποκείμενο** των **απρόσωπων ρημάτων** ή **εκφράσεων**, π.χ. • Απαγορεύεται **να καπνίζετε**.

• Είναι απαραίτητο **να έρθεις**.

• Θα ήταν καλύτερα **να φύγεις τώρα**.

• Πρέπει **να έρθω**;

β. **αντικείμενο**, π.χ. • Ο Πέτρος θέλει **να φύγει**.

γ. **επεξήγηση**, π.χ. • Ένα μόνο λαχταρώ, **να σε δω με το πτυχίο του γιατρού**.

• Μια επιθυμία είχε **να με δει σπουδασμένο**.

δ. **ονοματικός προσδιορισμός** π.χ. • Τον χαρακτήριζε το πάθος **να ταξιδεύει στις θάλασσες**.

ε. **επιρρηματικός** **προσδιορισμός** μετά από προθέσεις, π.χ. • Φύγαμε **χωρίς να χαιρετήσει ο ένας τον άλλον**.

**Ενδοιαστικές** λέγονται οι προτάσεις που εισάγονται με τους διστακτικούς συνδέσμους **μη** (**να μη**), **μήπως** και εκφράζουν κάποιο φόβο, δισταγμό (ενδοιασμό) για κάτι δυσάρεστο που μπορεί να συμβεί ή να μη συμβεί.

**Εξαρτώνται:**

**1ον** από **ρήματα**:

α. που εκφράζουν **φόβο** ή **ανησυχία**, π.χ. φοβάμαι, ανησυχώ, τρέμω, τρομάζω, αγωνιώ κ.ά.

• Φοβάμαι **μήπως πάθεις κάτι**.

β. που εκφράζουν **υποψία** ή **προφύλαξη**, π.χ. υποπτεύομαι, υποψιάζομαι, προσέχω, προφυλάγομαι κ.ά. • Προφυλάξου από το κρύο **μην αρρωστήσεις**.

**2ον** **απρόσωπα** **ρήματα** ή **περιφράσεις** **συγγενικής** **σημασίας** με τα παραπάνω ρήματα, π.χ. τρομάζει, αγχώνει, με πιάνει φόβος, έχω την αγωνία, έχω την υποψία κ.ά.

• Τη νύχτα ξυπνώ έχοντας την αγωνία **μήπως έπαθε κάτι το παιδί**.

**3ον** **ουσιαστικά** **συγγενικής** **σημασίας** με τα παραπάνω ρήματα, π.χ. φόβος, αγωνία, υποψία, τρόμος, άγχος κ.ά. • Ξύπνησε από τον φόβο, **μην του κλέψουν το αμάξι**.

**4ον** **αντωνυμίες**, συνήθως δεικτικές ή αόριστες σε ουδέτερο γένος, αυτό, εκείνο, ένα, κάτι κ.ά.

• Αυτό με τρομάζει, **μήπως κτυπήσει**έτσι που τρέχει σαν τρελός.

**Χρησιμοποιούνται ως:**

α. **αντικείμενο**, π.χ. • Ανησυχώ **μήπως δεν έρθει σήμερα το πλοίο**.

β. **επεξήγηση**, π.χ. • Ένα με ανησυχεί, **μήπως τον πιάσουν άδικα**.

 γ. **υποκείμενο** (σπάνια), π.χ. • Με ανησυχεί πολύ **μήπως δεν προλάβει το τελευταίο τρένο**.

**ΑΣΚΗΣΕΙΣ ΣΤΙΣ ΟΝΟΜΑΤΙΚΕΣ ΠΡΟΤΑΣΕΙΣ**

1. Να βρεθούν οι σύνδεσμοι ή τα μόρια που εισάγουν δευτερεύουσες ονοματικές προτάσεις:

- Μου ανακοίνωσε ότι πρέπει να φύγει.

- Δεν παίζουμε μπάλα στο διάλειμμα μήπως χτυπήσουμε κάποιο συμμαθητή μας.

- Δε σε πιστεύω πως τάχα δεν άκουσες πού έβαλα τα κλειδιά.

- Έκανε μια βλακεία και τώρα τρέμει μην το μάθει η μάνα του.

2. Να βρείτε τις ειδικές, βουλητικές και ενδοιαστικές προτάσεις και να προσδιορίσετε το συντακτικό τους ρόλο:

1. Υποθέτω ότι θα έρθει σε μια ώρα.

2. Ήθελε να του πάω το φαγητό στο κρεβάτι.

3. Φοβάμαι μήπως δεν έρθει το βράδυ στην παράσταση.

4. Διαδίδεται ότι η διευθύντρια του σχολείου παραιτήθηκε.

5. Είναι φανερό ότι δε σε συμπαθεί.

6. Αυτό ακριβώς σκέφτεται συνέχεια, μήπως δεν τον συμπαθούν οι φίλοι του.

7. Δυστυχώς πρέπει να φύγεις.

8. Του ανακοίνωσαν αυτό, ότι από αύριο θα λειτουργεί κανονικά το τηλέφωνο.

9. Ζούσε πάντα με τον ίδιο φόβο, μήπως καταλάβουν την πραγματική ταυτότητά του.

10. Είναι απαραίτητο να καθαρίζεις τακτικά το δωμάτιό σου.

3. Στο παρακάτω κείμενο να βρείτε τις ειδικές προτάσεις και το συντακτικό τους ρόλο:

Οι επιστήμονες υποστηρίζουν πως ο άνθρωπος μαθαίνει τη γλώσσα κατά τα πέντε πρώτα χρόνια της ζωής του, δηλαδή πολύ πριν έρθει σε επαφή με την οργανωμένη διδασκαλία του Συντακτικού και της Γραμματικής. Έχουν καταλήξει στο συμπέρασμα ότι η πρωτογενής αυτή εκμάθηση της γλώσσας στηρίζεται στο γεγονός ότι οι γλωσσικοί μηχανισμοί του αντιδρούν σε κάθε είδους γλωσσικό ερέθισμα, ακόμη και σ’ εκείνο που δέχεται πρώτη φορά.

4. Να βρείτε τις βουλητικές προτάσεις και να προσδιορίσετε το συντακτικό τους ρόλο:

• Προσπαθεί να μάθει πολλές ξένες γλώσσες, γιατί θέλει να γίνει μεταφραστής.

• Πολλές φορές επιχείρησα να έρθω σε επαφή μαζί του, αλλά δεν κατάφερα να τον βρω.

• Έδειξε μεγάλο ενδιαφέρον να μάθει τη γλώσσα μας.

• Είναι ικανός να κάνει τα πάντα.

• Η βασική του επιδίωξη ήταν να δημιουργήσει μια ισχυρή επιχείρηση, όμως ήταν ανίκανος να αναλάβει τόσες ευθύνες

 Να υπογραμμίσετε και να χαρακτηρίσετε το είδος των ονοματικών δευτερευουσών προτάσεων στα επόμενα παραδείγματα :

- Εγώ ξέρω γιατί γέλασε.

- Απορώ γιατί δεν πήγε κι αυτός.

- Θυμάμαι που παίζαμε μαζί.

- Δε θυμάμαι να τον συνάντησα ποτέ.

- Κινδυνεύει να χάσει όλη του την περιουσία στο καζίνο.

- Φοβάται να μην αργήσει πάλι.

- Πρόσεξε μη σκοντάψεις στο σκαλοπάτι.

- Στην απορία μου, πού θα βρούμε τα μέσα, δεν απάντησε κανείς.

- Όποιος θέλει μπορεί να μείνει εδώ.

- Θέλω να δουλέψω, για να συγκεντρώσω χρήματα.

Στα επόμενα παραδείγματα να αντικαταστήσετε τις υπογραμμισμένες λέξεις ή εκφράσεις με δευτερεύουσα πρόταση (κάνοντας και όσες αλλαγές χρειάζεται στη διατύπωση), ώστε να μην αλλοιωθεί το νόημα :

- Από πολλούς εκφράζεται φόβος **αλλοίωσης** της ελληνικής γλώσσας.

→

- Φρόντισαν **την εξασφάλιση** των αναγκαίων για τη θεατρική παράσταση.

→

- Τα μεγάφωνα ανακοίνωσαν **την αναχώρηση** του αεροπλάνου σε λίγα λεπτά.

→

- Η μητέρα της θέλει οπωσδήποτε **τη δουλειά**, γιατί έχει αυξημένα οικογενειακά έξοδα.

→

- Ανακοινώθηκε **η βράβευση** από τον Δήμαρχο των μαθητών που εισήχθησαν σε Ανώτατες Σχολές.

→

- Ζήτησαν **την εξαίρεσή** τους από τις εξετάσεις.

→

- Φοβούνταν **την έλλειψη** του νερού.

→